اذرى (Azərbaycan dili), اللغه الرسميه فى دولة اذربايجان, ومعترف بيها لغه محليه فى ايران. واكتر الناس فى محافظات اذربيجان الشرقيه واذربيجان الغربيه واردبيل وزنجان فى ايران بيتكلمو اذرى، وكمان فى ناس بتتكلمها فى طهران وكوردستان وقزوين وشيراز وهمدان. اللغه هى من العيله التوركيه و ليها علاقه قريبه بالتوركى و القشقاوى Qashqai و التوركمينى. كمان فيه اذريين مهاجرين فى روسيا ودول الاتحاد السوڤييتى السابق زى اوكرانيا وچورچيا وارمينيا واوزبيكيستان بيتكلموا اذرى، و فيه اختلاف فى استعمال اللغه بين المناطق. طريقة الكتابه فى اذربايچان بالحروف اللاتينى, و فى ايران بالحروف العربى, و فى روسيا بالحروف الكيريلى. اللغه الاذرى متقسمه لـ لغتين او لهجتين، شمالى وجنوبى. الشمالى هى اللغه المعتمده والمنتشره فى دولة اذربايچان. واللى بتتكتب باللاتينى. الجنوبى هى اللغه المنتشره فى ايران. اللى بتتكتب بالعربى. مقال اصلى :كتابة اللغه الاذرى اذربايچان: كانت اللغه بتتكتب بالحروف العربى وبعدين اتحولت للحروف اللاتينى سنة 1929. وسنة 1938 ابتدت تتكتب بالحروف الكيريلى. وسنة 1991 لما استقلت اذربايچان عن الاتحاد السوڤييتى رجعت تستعمل الحروف اللاتينى مع تغيير بسيط عن الكتابه اللاتينى القديمه. ايران: الاذرى فى ايران بيتكتب بالحروف العربى، وماتغيرتش طريقة الكتابة ابدا. وجامعة تبريز بتدرس الاذرى بحروف عربى.